**I. Pogoni, objekti i skladišta koji podliježu obavezama u skladu sa Pravilnikom o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH",** **b**[**r: 51/21**](https://www.fmoit.gov.ba/upload/file/Pravilnik%20Sevesso-1-28.pdf) **i 96/22)**

**„pogon, postrojenje i/ili skladište”** znači pogon, postrojenje i/ili skladište koje se nalazi na cijeloj lokaciji pod kontrolom određenog operatera, na kojoj su opasne supstance prisutne u jednom ili više pogona, postrojenja i/ili skladišta, uključujući zajedničke ili povezane infrastrukture ili djelatnosti; oni mogu biti pogoni, postrojenja i/ili skladišta **nižeg razreda ili višeg razreda;**

**Niži razred pogona, postrojenja i/ili skladišta**

pogon, postrojenje i/ili skladište u kojem su opasne supstance prisutne u količinama koje su jednake ili veće od količina navedenih u Prilogu Ia Dio 1. kolona 2. ili. Dio 2. kolona 2. ali manje od količina navedenih u Prilogu Ia Dio 1. kolona 3. ili Dio 2. kolona 3. (prema potrebi koristeći pravilo sabiranja utvrđeno u Bilješkama uz Prilog Ia.).

**Viši razred pogona, postrojenja i/ili skladišta**

pogon, postrojenje i/ili skladište u kojem su opasne supstance prisutne u količinama koje su jednake ili veće od količina navedenih u Prilogu Ia Dio 1. kolona 3 ili Dio 2. kolona 3. (prema potrebi koristeći pravilo sabiranja utvrđeno u Bilješkama uz Prilog Ia.).

**II. Koju dokumentaciju dostavljaju operateri NIŽEG RAZREDA uz zahtjev uz okolinsku dozvolu?**

**Operateri nižeg razreda, uz zahtjev za okolinsku dozvolu, dostavljaju slijedeće**:

1. Popunjen Obrazac obavijesti operatera o skladištu koje može izazvati nesreća većih razmjera iz Priloga II. Pravilnika, (elektronska verzija Obrasca – PRILOG II dostupna na web stranici ministarstva)
2. Plan sprečavanja nesreća većih razmjera (sadržaj Plana sprečavanja nesreća većih razmjera propisan članom 8. Pravilnika)
3. Potpisana i ovjerena izjava o tačnosti i istinitosti podataka iz Priloga IV. Pravilnika (elektronska verzija Izjave dostupna na web stranici ministarstva)
4. Informacija o sigurnosnim mjerama (sadržaj Informacije o sigurnosnim mjerama propisan članom Pravilnika, popunjava se DIO 1. iz PRILOGA III. Pravilnika)

Niži razred ne dostavlja Unutrašnji plan intervencije, prema članu 14. Pravilnika

**III. Koju dokumentaciju dostavljaju operateri VIŠEG RAZREDA uz zahtjev uz okolinsku dozvolu?**

**Operateri višeg razreda uz zahtjev za okolinsku dozvolu dostavljaju slijedeće:**

1. Popunjen Obrazac obavijesti operatera o skladištu koje može izazvati nesreća većih razmjera iz Priloga II. Pravilnika (elektronska verzija Obrasca – PRILOG II dostupna na web stranici ministarstva)
2. Potpisana i ovjerena izjava o tačnosti i istinitosti podataka iz Priloga IV. Pravilnika (elektronska verzija Izjave dostupna na web stranici ministarstva)
3. Plan sprečavanja nesreća većih razmjera (sadržaj Plana sprečavanja nesreća većih razmjera - član 8. Pravilnika)
4. Izvještaj o stanju sigurnosti (Sadržaj Izvještaja o stanju sigurnosti propisan članom 11. Pravilnika)
5. Unutrašnji plan intervencije (sadržaj Unutrašnjeg plana propisan članom 14. Pravilnika)
6. Informacija o sigurnosnim mjerama (sadržaj Informacije o sigurnosnim mjerama propisan članom 16. Pravilnika, popunjava se DIO 1. i DIO 2. iz PRILOGA III. Pravilnika)

**IV. Obaveze ažuriranja Plan sprečavanja nesreća većih razmjera i/ili Izvještaja o stanju sigurnosti**

**Član 13. Pravilnika**

(1) U skladu sa stavom (2) člana 107. Zakona o zaštiti okoliš (“Službene novine F BiH”, broj: 15/21), operater je dužan ažurirati Izvještaj o stanju sigurnosti, te u tom smislu izvršiti dopune podataka i informacija, uključujući i Plan sprečavanja nesreća većih razmjera iz člana 8. Pravilnika, i to:

**a) svakih 5 godina od posljednjeg Izvještaja o stanju sigurnosti**

**b) bez odlaganja, u slučaju bilo kakve promjene, rekonstrukcije uključujući i slučaj prestanka rada pogona/postrojenja/skladišta, a najkasnije u roku od 60 dana od značajne promjene:**

– u postrojenju;

– u skladišnom prostoru;

– u postupku u kojem se koristi opasna supstanca;

– u količini, prirodi, agregatnom stanju opasne supstance u poređenju sa podacima

**c) u bilo koje drugo vrijeme na inicijativu operatera ili na zahtjev Federalnog ministarstva**

– iz razloga uzimanja u obzir saznanja o novim činjenicama ili novim tehnološkim spoznajama o sigurnosnim pitanjima, uključujući spoznaje koje proizlaze iz analize nesreća ili, u mjeri u kojoj je to moguće, iz izbjegnutih nesreća;

– u slučaju bilo kakvih saznanja i pretpostavki o promjenama u smislu mogućih bitnih posljedica u vezi sa opasnostima povezanima sa nesrećom većih razmjera.